kalixlouiis/myanmar-wikipedia-corpus huggingface dataset:
thumb|ရူပဗေဒဆိုင်ရာ စကြဝဠာဗေဒတွင် အကျယ်ပြန့်ဆုံး လက်ခံထားသော မဟာစကြဝဠာ ပေါက်ကွဲမှု စကြဝဠာဗေဒ အနုပညာ ဖန်တီးချက် စံပုံစံ (အချိန်နှင့် အရွယ်အစားကို လျစ်လျူရှု) ရူပစကြဝဠာဗေဒ()သည် စကြဝဠာဗေဒ၏ ပုံသဏ္ဌာန်ကို လေ့လာခြင်းနှင့် ဆက်စပ်သော စကြဝဠာဗေဒ၏ နယ်ပယ် တစ်ခု ဖြစ်သည်။
စကြဝဠာဗေဒဆိုင်ရာ ပုံသဏ္ဌာန် သို့မဟုတ် ရိုးရိုး စကြဝဠာဗေဒသည် စကြဝဠာ၏ အကြီးမားဆုံး အတိုင်းအတာ၏ ဖွဲ့စည်းပုံနှင့် မက္ကင်းနစ်ဆိုင်ရာ ရှင်းလင်းချက်များကို ပံ့ပိုးပေးကာ စကြဝဠာ၏ မူလ၊ ဖွဲ့စည်းပုံ၊ ဆင့်ကဲဖြစ်စဉ်နှင့် စကြဝဠာ၏ အဆုံးစွန်သော ကံကြမ္မာဆိုင်ရာ အခြေခံ မေးခွန်းများကို လေ့လာသော ဘာသာရပ် ဖြစ်သည်။
For an overview, see George FR Ellis (2006). "Issues in the Philosophy of Cosmology". In Jeremy Butterfield & John Earman (ed.). Philosophy of Physics (Handbook of the Philosophy of Science) 3 volume set. North Holland. arXiv:astro-ph/0602280. သိပ္ပံပညာရပ် တစ်ခု ဖြစ်သော စကြဝဠာဗေဒသည် အာကာသဝတ္ထုများက ကမ္ဘာနှင့် တူညီသော ရူပနိယာမများကို လိုက်နာကြောင်း ဖော်ပြထားသည့် ကော့ပါးနိကပ် နိယာမနှင့် ဤသို့သော ရူပနိယာမများကို ဦးစွာ နားလည်နိုင်စေသော နယူတန် မက္ကင်းနစ်မှ စတင်ခဲ့သည်။
ခရစ္စတင် အန်း ဘဲလ်(; ၁၉၈၀ ခုနှစ် ဇူလိုင်လ ၁၈ ရက် ~ )သည် အမေရိကန်၏ အမျိုးသမီး သရုပ်ဆောင် ဖြစ်သည်။
ခန်းနင်းဂျိ (建仁寺) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ဇင်ဗုဒ္ဓဘာသာကျောင်းတော်တစ်ခု ဖြစ်သည်။
ဤကျောင်းတော်သည် ဇင်ဗုဒ္ဓဘာသာ၏ ဂိုဏ်းခွဲတစ်ခုဖြစ်သည့် ရင်းဇိုင်းဗုဒ္ဓဘာသာ၏ ပင်မကျောင်းတော်လည်း ဖြစ်သည်။
ဤကျောင်းတော်သည် ခယောတိုဂေါ့ဇန်း (Kyoto Gozan) ဟု ခေါ်ဆိုကြသည့် "ကျိုတိုမြို့၏ အရေးအပါဆုံး ဇင်ကျောင်းတော်ငါးခု" ထဲတွင် တစ်ခုအပါအဝင်ဖြစ်သည်။
သမိုင်းကြောင်း left|Sanmon (三門, or sammon, main door), bōketsurō (望闕楼) ခန်းနင်းဂျိကို ၁၂၀၂ CE တွင် တည်ထောင်ခဲ့ပြီး ကျိုတိုမြို့တွင် သက်တမ်းအကြာဆုံးသော ဇင်ကျောင်းတော်ဖြစ်သည်ဟု ဆိုကြသည်။
တရုတ်နိုင်ငံ၊ ကျဲ့ကျန်းပြည်နယ်တွင် ရှိသည့် တရုတ်ကျောင်းတော်များကို ပုံတူကူးကာ တည်ဆောက်ထားသည့် ကျောင်းတော်ဖြစ်သည်။
ရဟန်းတော် အဲအိဆိုင် (Eisai) သည် ဇင်ဗုဒ္ဓဘာသာကို ဂျပန်နိုင်ငံတွင် မိတ်ဆက်ပေးခဲ့သူ ဖြစ်သည်။
သူသည် ဤကျောင်းတော်၏ ကျောင်းထိုင်ဆရာတော်အဖြစ် ဆောင်ရွက်ခဲ့ပြီး ဤကျောင်းတော်၏ မြေပြင်တွင်ပင် သူ့ကို မြှုပ်နှံခဲ့သည်။
သူသည် ပထမနှစ်များတွင် ဇင်၊ တန်းဒိုင်းနှင့် ရှင်းဂွန်းကျင့်စဉ်များကို ပေါင်းစည်းခဲ့ကာ စစ်မှန်သည့် တစ်ခုတည်းသော ဇင်အဖွဲ့အစည်းကို တစ်ထောင်ခဲ့သည်။
ခန်းနင်းဂျိ စာသင်ကျောင်းများ ပင်မကျောင်းတော် ဖြစ်သည်။
ခန်းနင်းဂျိ၏ ကျောင်းခွဲများသည် ဂျပန်တစ်နိုင်ငံလုံးတွင် ၇၂ ခုရှိပြီး ခန့်မှန်းခြေအားဖြင့် တပည့်တပန်း ၂၅၀၀၀ ခန့်ရှိသည်။
အဆောက်အဦ အနုပညာလက်ရာများ ပြင်ပလင့်များ Kennin-ji official web site; Kyoto Prefectural Tourism Guide: Kennin-ji Joint Council for Japanese Rinzai and Obaku Zen: Kennin-ji Buddhist Travel: Kennin-ji The Buddhist Channel, "Kenninji key to Japan's tea culture ကိုးကား ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ။
ခိုးဒိုင်းဂျိ (高台寺, Kōdai-ji) သည် ဂျပန်နိုင်ငံ၊ ကျိုတိုမြို့၊ ဟိဂရှိယာမရပ်ကွက်တွင် တည်ရှိသည့် ဇင်ဗုဒ္ဓဘာသာကျောင်းတော်တစ်ခု ဖြစ်သည်။
ဤကျောင်းတော်သည် ခန်းနင်းဂျိကျောင်းတော်ခွဲ၏ အကြီးဆုံးကျောင်းတော်လည်း ဖြစ်သည်။
သမိုင်းကြောင်း ကျောင်းတော်ကို ၁၆၀၆ ခုနှစ်တွင် သီလရှင် ခိုးဒိုင်းအင်း (Kōdai-in) က တည်ထောင်ခဲ့သည်။
သူသည် တိုယောတိုမိဟိဒဲယောရှိ (Toyotomi Hideyoshi) ၏ မယားဟောင်း ဖြစ်ခဲ့ဖူးသည်။
ခိုးဒိုင်းဂျိတွင် တည်ရှိသည် ဥယျာဉ်များကို နိုင်ငံတော်၏ သမိုင်းဝင်နေရာနှင့် လှပသည့်သဘာဝရှုခင်းများတည်ရှိရာနေရာအဖြစ် သတ်မှတ်ထားသည်။
ရုပ်ပုံများ ပြင်ပလင့်များ Official English site 高台寺, official site (in Japanese and Chinese) ကိုးကား ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ။
thumb|ခွန်းချိအင်းရှိ ကြိုးကြာနှင့် ပင်လယ်လိပ်ဥယျာဉ် ခွန်းချိအင်း (金地院) သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
ဤကျောင်းတော်တွင် ရှိသည့် ကြိုးကြာနှင့် ပင်လယ်လိပ်ဥယျာဉ်သည် ထင်ရှားသည်။
ပိုမိုဖတ်ရှုရန် ပြင်ပလင့်များ ကိုးကား ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ။
1890 thumb|Grave in Konkaikōmyōji ခွန်းခိုင်းခိုးမယောဂျိ (金戒光明寺) သည် ဂျပန်နိုင်ငံ၊ ကျိုတိုမြို့ရှိ ဗုဒ္ဓဘာသာကျောင်းတော်တစ်ခု ဖြစ်သည်။
ဤကျောင်းတော်ကို "ခုရိုဒနိကျောင်းတော်" ဟုလည်း ခေါ်ကြသည်။
ဤကျောင်းတော်သည် ဂျောဒိုးဗုဒ္ဓဘာသာ၏ ပင်မကျောင်းတော် ဖြစ်သည်။
ပြင်ပလင့်များ Temple website Temple_website ကိုးကား ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ။
ခွန်ပုခုဂျိ (金福寺) သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်တွင် တည်ရှိသည့် ဇင်ဗုဒ္ဓဘာသာကျောင်းတော်တစ်ခု ဖြစ်သည်။
သမိုင်းကြောင်း အန်းနင်း၏ နောက်ဆုံးဆန္ဒအဖြစ် ၈၆၄ ခုနှစ်တွင် ဗုဒ္ဓဘာသာရဟန်းတော် အန်းနီ ( An'e) သည် ကျောင်းတော်ကို တည်ဆောက်ခဲ့သည်။
အန်းနင်းကိုယ်တိုင်ပြုလုပ်ခဲ့သည့် ဗုဒ္ဓရုပ်ပွားတော်ရုပ်တုကိုလည်း အတူကျောင်းတော်တွင် တပ်ဆင်တည်ဆောက်ခဲ့သည်။
ပထမဆုံးသောကျောင်းတော်သည် တန်းဒိုင်းမဟာယာနဗုဒ္ဓဘာသာကျောင်းတော်အဖြစ် တည်ရှိခဲ့ပြီး နောက်ဆုံးတွင် ကျောင်းတော်သည် ပျက်စီးခဲ့ရသည်။
ဂန်းရိုခုခေတ်ကာလ (၁၆၆၈ - ၁၇၀၄) ကာလအတွင်းတွင် ကျောင်းတော်ကို အနီးအနားရှိ အန်းခိုးဂျိကျောင်းတော်မှ တက်ရှု သည် ပြန်လည်ပြုပြင်ခဲ့ပြီး အန်းခိုးဂျိကျောင်းတော်၏ ကျောင်းခွဲတစ်ခုအဖြစ် ထားရှိခဲ့သည်။
ကျောင်းတော်ကိုလည်း ရင်းဇိုင်းဗုဒ္ဓဘာသာကျောင်းတော်အဖြစ်သို့ ပြောင်းလဲခဲ့သည်။
မဆွတ်အိုဘရှော သည် ကျိုတိုရှိ သူငယ်ချင်းဖြစ်သူ တက်ရှုဆီသို့ အလည်အပတ်သွားရောက်သည့်အခါတွင် သူသည် ဥယျာဉ်၏အနောက်ဘက်ရှိ သက်ငယ်မိုးတဲလေးထဲတွင် နေထိုင်ခဲ့သည်။
ထို့နောက်တွင် ထိုတဲငယ်ကလေးကို ဘရှောအန်း ဟု အမည်ပေးခဲ့ကြသည်။
ထိုတဲငယ်လေးသည် ပျက်စီးခဲ့ရပြီး ၁၇၇၆ ခုနှစ်တွင် ယောဆဘုဆွန်သည် ပြန်လည်ပြင်ဆင်ခဲ့သည်။
ဤတဲငယ်သည် ဥယျာဉ်၏ အရှေ့ဘက်အခြမ်းတွင် တည်ရှိပြီး အထဲတွင် လက်ဖက်ရည်သောက်ခန်း ပါရှိသည်။
ဘုဆွန်၏ အုတ်ဂူသည် ကျောင်းတော်တွင်ပင် တည်ရှိသည်။
ဂျောင်းဒိုဂျောန်(; ၁၃၄၂ ခုနှစ် အောက်တိုဘာလ ၆ ရက် ~ ၁၃၉၈ ခုနှစ် အောက်တိုဘာလ ၆ ရက်)သည် ကိုရီးယားနိုင်ငံ ဂိုလျောခေတ်နှောင်းနှင့် ဂျိုဆောန်ခေတ်ဦး ဘုရင့်ဝန်ထမ်းဖြစ်ပြီး စာပေပညာရှင်နှင့် ခေတ်သစ်တည်ထောင်သူလည်း ဖြစ်သည်။
မျိုးနွယ်မှာ ဘုံးဟွာ ဖြစ်သည်။
စာအမည်မှာ ဂျွံဂျီ()၊ ဘွဲ့အမည်မှာ ဆမ်းဘုံး()၊ ကွယ်လွန်ပြီး ဘွဲ့အမည်မှာ မွန်းဟောန်း() ဖြစ်သည်။
thumb ခိုးရူးဂျိ သည် ဂျပန်နိုင်ငံ၊ ကျိုတိုမြို့၊ အုခယောရပ်ကွက်၊ အုဇုမဆအရပ်တွင် တည်ရှိသည့် ရှင်းဂွန်းကျောင်းတော်တစ်ခု ဖြစ်သည်။
ဤကျောင်းတော်ကို အုဇုမဆဒဲရ (太秦寺)၊ ထို့အပြင် ခဒိုနိုဒဲရ (葛野寺) ဟု သိကြသည်။
ဤကျောင်းတော်ကို ယခင်က ဟတနိုခိမိဒဲရ (秦公寺), ဟချိအိုခဒဲရ (蜂岡寺) နှင့် ဟိုးခိုးဂျိ (蜂岡寺) စသဖြင့် သိခဲ့ကြသည်။
Ponsonby-Fane, Richard. (1956). Kyoto: The Old Capital of Japan, p. 110. ခိုးရူးဂျိ သည် ကျိုတိုမြို့တွင် ရှေးအကျဆုံးကျောင်းတော်ဖြစ်သည်ဟု ဆိုကြသည်။
၎င်းကို ၆၀၃ ခုနှစ်တွင် ဟတနိုခဝခဆွတ်က မင်းသားရှောတိုခုထံမှ ဗုဒ္ဓရုပ်တုတော်ကို ရရှိပြီးနောက်တွင် တည်ဆောက်ခဲ့သည်။
၈၁၈ ခုနှစ်နှင့် ၁၁၅၀ ခုနှစ်များတွင် ကျောင်းတော်ဝင်းတစ်ခုလုံးသည် မီးလောင်မှုဖြင့် ပျက်စီးခဲ့ရသည်။
ထို့နောက်တွင်လည်း ကျောင်းတော်ကို အကြိမ်များစွာ ပြန်လည်တည်ဆောက်မှုများ လုပ်ဆောင်ခဲ့သည်။
သစ်သားဗောဓိသတ္တရုပ်တု thumb|အရိမေတ္တယျဗောဓိသတ္တရုပ်ပွားတော် ကျောင်းတော်တွင် ယဉ်ကျေးမှုအမွေအနှစ်ပစ္စည်းများစွာ ရှိသည်။
ထိုအထဲမှ နိုင်ငံတော်အဆင့်သတ်မှတ်ထားခြင်းခံရသည့် အရာမှာ သစ်သားဖြင့်ပြုလုပ်ထားသည့် အရိမေတ္တယျဗောဓိသတ္တရုပ်ပွားတော် ဖြစ်သည်။
၎င်းကို ၁၉၅၁ ခုနှစ်၊ ဇွန်လ ၉ ရက်နေ့တွင် နိုင်ငံတော်၏ အဖိုးထိုက်သည့်ပစ္စည်းတစ်ခုအဖြစ် သတ်မှတ်ခဲ့သည်။
ဤရုပ်ပွားတော်သည် ထိုင်နေသည့်ဟန် ရုပ်ပွားတော်ဖြစ်သည်။
၎င်းကို "ဟိုးခန်းမိရိုခု" (宝冠弥勒) ဟု ခေါ်ကြသည်။
ထို့အပြင် ဤကျောင်းတော်သည် အောက်တိုဘာလလယ်တွင် ကျင်းပသည့် နွားပွဲတော် (牛祭, အုရှိမဆွတ်ရိ) ဖြင့် လူသိများကြသည်။
သို့သော်လည်း ယခုအခါတွင် ဤပွဲတော်ကို ရပ်ဆိုင်းထားသည်။
JNTO ပြင်ပလင့်များ images of Hondo (1730) image of Nandiamon (1702) images of the statuary ကိုးကား ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ။
မဟာသမ္မတ အမည်ရှိသည်များမှာ မဟာသမ္မတမင်း - ဗုဒ္ဓကျမ်းဂန်လာ ကမ္ဘာဦးကာလ၌ ပထမဆုံးအုပ်ချုပ်ခဲ့သော ဘုရင် မဟာသမ္မတရာဇာ - မြောက်ဦးဘုရင့်နိုင်ငံ နောက်ဆုံးဘုရင် အခြား မဟာသမ္မတဝံသကျမ်း - ၁၆ ရာစုတွင် ထွက်ပေါ်ခဲ့သော ဗုဒ္ဓဘာသာ သမိုင်းကြောင်း နှင့် မြန်မာ့သမိုင်း ရာဇဝင်ကျမ်း။
နရပဝရ သည် ရခိုင်ပြည် မြောက်ဦးမင်းဆက်၏ ၃၈ ဦးမြောက် ဘုရင်ဖြစ်သည်။
ကိုးကား ကျမ်းပြုစာစုစာရင်း နရပဝရ။
ခိုးဇန်းဂျိ (高山寺)သည် ဂျပန်နိုင်ငံ၊ ကျိုတိုမြို့၊ အုခယောရပ်ကွက်တွင် တည်ရှိသည့် ရှင်းဂွန်းဗုဒ္ဓဘာသာကျောင်းတော် ဖြစ်သည်။
ဤကျောင်းတော်ကို "ခိုးဆန်းဂျိ" နှင့် "တိုဂနိုးဒဲရ" ဟုလည်း သိကြသည်။
ကျောင်းတော်ကို ရှင်းဂွန်းစာသင်သားရဟန်းတော် မယောအဲ (၁၁၇၃ - ၁၂၃၂) က တည်ထောင်ခဲ့သည်။
ဤကျောင်းတော်သည် များစွာသော နိုင်ငံတော်အဆင့်အမွေအနှစ်ပစ္စည်းများနှင့် ယဉ်ကျေးမှုပစ္စည်းများ ရှိသည့်အတွက် ထင်ရှားသည်။
၁၂ ရာစုနှင့် ၁၃ ရာစုကာလ မင်ပန်းချီများဖြစ်သည့် ချူးဂျူးဂျင်းဘုဆွတ်ဂိဂ ဟုခေါ်ဝေါ်သည့် ပန်းချီကားများသည် ခိုးဇန်းဂျိ၏ အရေးကြီးဆုံးသော ပစ္စည်းများ ဖြစ်ကြသည်။
၁၉၉၄ ခုနှစ်တွင် ကျောင်းတော်ကို ရှေးဟောင်းမြို့ဖြစ်သည့် ကျိုတို၏ သမိုင်းဝင်နေရာတစ်ခုအဖြစ် ယူနက်စကိုက ကမ္ဘာ့အမွေအနှစ်စာရင်း ထည့်သွင်းခဲ့သည်။
ကျောင်းတော်တွင် ဘိယက်ခိုးရှင်း၊ ဇန်းမယောရှင်းနှင့် ခဆုဂမယောဂျင်းစသည်တို့ကိုလည်း ကျင်းပသည်။
သမိုင်းကြောင်း ကျောင်းတော်ပုံစံ အမွေအနှစ်ပစ္စည်းများ ပြင်ပလင့်များ Kyoto Prefectural Tourism Guide for Kōzan-ji ကိုးကား ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ။
ဘွံဟွာ ဂျောင်းနွယ်()သည် ဂယောင်းဆံမြောက်တိုင်း ဘွံဟွာခရိုင်ကို အခြေတည်သော ကိုရီးယားနိုင်ငံ၏ မျိုးနွယ် ဖြစ်သည်။
လက်ဖြင့်ဆေးခြယ်ထားသော မြန်မာနိုင်ငံရှိ အမျိုးသမီးတစ်ဦး၏ စတူဒီယိုဓာတ်ပုံ၊ ၁၉၁၀ ခန့် မြန်မာဓာတ်ပုံမော်ကွန်းသည် (; အတိုကောက် MPA) သည် ၁၈၈၉ ခုနှစ်မှ ၁၉၉၅ ခုနှစ်အတွင်း မြန်မာနိုင်ငံတွင် ရိုက်ကူးခဲ့သော ဓာတ်ပုံများ၏ မော်ကွန်းတိုက်တစ်ခုဖြစ်သလို မြန်မာပြည်၏ ဓာတ်ပုံဆိုင်ရာ ယဉ်ကျေးမှုအကြောင်း အသိပညာပေးသည့် လူထုပရောဂျက်တစ်ခုလည်း ဖြစ်သည်။
MPA သည် ပြပွဲများ၊ အွန်လိုင်းရင်းမြစ်များ၊ လူထုပွဲတော်များ တင်ဆက်ပေးကာ မြန်မာပြည်နှင့် ယခင်ဗမာပြည်ရှိ ဓာတ်ပုံရိုက်အတတ်ပညာ၏ သမိုင်းရာဇဝင်အကြောင်း စာအုပ်များ ထုတ်ဝေပေးသည်။
ဤစုဆောင်းမှုတွင် ဓာတ်ပုံနှင့် အခြားဆက်စပ်ပစ္စည်းပေါင်း ၃၀,၀၀၀ ကျော်ပါဝင်ပြီး မြန်မာပြည်၏ ဓာတ်ပုံရာဇဝင်အတွက် အကြီးမားဆုံးသော မော်ကွန်းတိုက်ကြီးတစ်ခု ဖြစ်သည်။
သမိုင်းနှင့်လှုပ်ရှားမှုများ မြန်မာဓာတ်ပုံပညာရှင် ဦးကြွက် အလုပ်လုပ်နေစဉ်၊ အာရှစတူဒီယို၊ ရန်ကုန်၊ ၁၉၄၀ ပြည့်လွန်နှစ်များ ဒက်ဘယ် အိတ်စ်ပိုရှာဖြင့် အမှောင်ခန်းထဲတွင် ရိုက်ကူးထားသော ကလေးတစ်ဦး၏ ဓာတ်ပုံ၊ ရန်ကုန်၊ ၁၉၆၀ ပြည့်လွန်နှစ်များ ၂၀၁၃ ခုနှစ်တွင် ဩစတြီးယား ဓာတ်ပုံဆရာ Lukas Birk သည် မြန်မာပြည်ရှိ ဓာတ်ပုံရိုက်အတတ်ပညာ၏ သမိုင်းရာဇဝင်နှင့်ပတ်သက်သော ဓာတ်ပုံများကို စတင်စုဆောင်းကာ သုတေသနများ လုပ်ဆောင်ခဲ့သည်။
ထိုတစ်နှစ်တည်းတွင် သူသည် တရုတ်မြန်မာ ဓာတ်ပုံဆရာများ အပါအဝင် ပြည်တွင်းဓာတ်ပုံဆရာများနှင့် အပျော်တမ်းဓာတ်ပုံဆရာများ ရိုက်ကူးထားသော ဓာတ်ပုံများကို အလေးပေးစုဆောင်းထားသည့် Myanmar Photo Archive ဟုခေါ်သော ပထမဆုံး အများပိုင် ဓာတ်ပုံမော်ကွန်းတစ်ခုကို တည်ထောင်ခဲ့သည်။
၎င်းတွင် ဓာတ်ပုံစတူဒီယိုများမှ ပုံများ၊ ပုဂ္ဂလိက ဓာတ်ပုံအယ်လ်ဘမ်များ၊ တရားဝင်ဓာတ်ပုံများ၊ ကုမ္ပဏီမှတ်တမ်းများ၊ မှတ်တမ်းရုပ်ရှင်နှင့် သိပ္ပံဆိုင်ရာ ဓာတ်ပုံများအပြင် စတူဒီယို ပစ္စည်းများ၊ ဓာတ်ပုံစလိုက်များနှင့် နက်ဂတစ်များ ပါဝင်သည်။
၂၀၂၃ ခုနှစ်အထိ MPA သည် ပုံပေါင်း ၃၀,၀၀၀ ကျော်ပါဝင်သော မော်ကွန်းမှ ဓာတ်ပုံများအသုံးပြု၍ ပြပွဲပေါင်းများစွာကို ကျင်းပခဲ့သည်။
မော်ကွန်းတိုက်မှ ဓာတ်ပုံများကို အသုံးပြုခြင်းဖြင့် MPA သည် ရန်ကုန်တွင် ဓာတ်ပုံစာအုပ် ထုတ်ဝေရေး ပရိုဂရမ်ကိုလည်း လုပ်ဆောင်လျက်ရှိသည်။
မော်ကွန်းတိုက်သည် မြန်မာပြည်၏ နိုင်ငံရေး သမိုင်းရာဇဝင်အစား လူတစ်ဦးချင်းနှင့် မိသားစုများ၏ ဓာတ်ပုံနှင့်ဖော်ပြထားသော ဇာတ်ကြောင်းဖြစ်ရပ်များ၏ လူမှုရေးဆိုင်ရာ အရေးပါမှုအပေါ် အလေးပေးသည်။
Photo District News နှင့် ၂၀၁၉ ခုနှစ်တွင် ပြုလုပ်ခဲ့သော အင်တာဗျူးတွင် Birk သည် မော်ကွန်းတိုက်ကို တည်ထောင်ရခြင်း၏ အကြောင်းရင်းတစ်ခုမှာ မြန်မာပြည်တွင် ဓာတ်ပုံရိုက် ယဉ်ကျေးမှုအကြောင်း မှတ်တမ်းများ ယေဘုယျအားဖြင့် မရှိခြင်းကြောင့်ဖြစ်ကြောင်း ရှင်းပြခဲ့သည်။
MPA သည် ဗြိတိသျှစာကြည့်တိုက် ၏ ပျောက်ကွယ်ရန်အန္တရာယ်ရှိသော မော်ကွန်းများ အစီအစဉ် နှင့် ရန်ကုန်ရှိ German Goethe-Institut မှ ကူညီပံ့ပိုးမှုများ ရရှိခဲ့သည်။
ပြပွဲများ thumb| ၂၀၁၇ ခုနှစ်တွင် ကျင်းပခဲ့သော ရန်ကုန်ဖက်ရှင်ပြပွဲသို့ လာရောက်ကြည့်ရှုသူများ ၂၀၁၇ ခုနှစ်တွင် MPA သည် မဟာဗန္ဓုလ ပန်းခြံတွင် ကျင်းပခဲ့သော ရန်ကုန်ဓာတ်ပုံပွဲတော်တွင် ရန်ကုန်ဖက်ရှင် ၁၉၇၉ အမည်ရှိ ၎င်း၏ ပထမဆုံး အများပြည်သူပြပွဲကို တင်ဆက်ခဲ့သည်။
ထိုပြပွဲတွင် ၁၉၆၀ နှင့် ၁၉၇၀ ပြည့်လွန်နှစ်များ၏ ပြည်တွင်းစတိုင် သို့မဟုတ် အနောက်တိုင်းစတိုင် အဝတ်အစားများ ဝတ်ဆင်ထားသည့် လူငယ်များ၏ အကြီးချဲ့ထားသော ဓာတ်ပုံများကို ပြသခဲ့ပြီး ပွဲတက်သူများအား "စတူဒီယို ဓာတ်ပုံရိုက်အတတ်ပညာသည် အဝတ်အစားများ ဝတ်ဆင်၍ သူငယ်ချင်းများထံ ဓာတ်ပုံများဝေမျှရန် အခွင့်အလမ်းကို မည်ကဲ့သို့ ပေးအပ်ခဲ့ကြောင်း" သိရှိစေခဲ့သည်။
၂၀၁၈ ခုနှစ်၊ ဖေဖော်ဝါရီလတွင် MPA သည် ရန်ကုန်ဓာတ်ပုံပွဲတော်အတွက် သမိုင်းဝင် ဝန်ကြီးများရုံးတွင် အများပြည်သူပြပွဲတစ်ခုကို တင်ဆက်ပေးခဲ့သည်။
"မြန်မာဓာတ်ပုံဆရာများ" ဟုခေါ်သော ဤပြပွဲသည် ဓာတ်ပုံပေါင်း ၃၀၀ ကျော်အပြင် မြန်မာပြည်၏ သမိုင်းရာဇဝင်နှင့် ကိုလိုနီခေတ်မှ ၁၉၇၀ ပြည့်လွန်နှစ်များအထိ ဓာတ်ပုံရိုက်အတတ်ပညာ၏ ဖွံ့ဖြိုးတိုးတက်မှုဆိုင်ရာ အချက်အလက်များ တင်ဆက်ပေးခဲ့သည်။
အဆိုပါဓာတ်ပုံများအပြင် မြန်မာနိုင်ငံရှိ ခေတ်ပြိုင် ဓာတ်ပုံသတင်းထောက်များ၏ လက်ရာများ၊ ရုပ်ရှင်များနှင့် ကိုလိုနီခေတ် ဓာတ်ပုံစတူဒီယိုအတိုင်း ပုံစံတူပြုလုပ်ထားသည့် စတူဒီယိုတစ်ခုကို တွဲဖက်ပြသခဲ့သည်။
၂၀၁၉ ခုနှစ်တွင် MPA သည် မဟာဗန္ဓုလပန်းခြံတွင် ခေတ်ဟောင်းဓာတ်ပုံ ၂၅ ပုံကို ပြန်လုပ်ထုတ်လုပ်ထားမှုများကို ပြသခဲ့သည်။
အဆိုပါဓာတ်ပုံများကို အပျော်တမ်းဓာတ်ပုံဆရာ ဦးသန်းမောင်၏သမီးက ၂၀၁၈ ပြပွဲအကြောင်း သိရှိပြီးနောက် မော်ကွန်းသို့ ပေးအပ်ခဲ့ခြင်းဖြစ်သည်။
အဆိုပါဓာတ်ပုံများကို နောင်တွင် ဦးသန်းမောင်၊ နံပါတ်တစ် အပျော်တမ်းဓာတ်ပုံဆရာ အမည်ရှိ ဓာတ်ပုံစာအုပ်တွင် မှတ်တမ်းတင်ခဲ့သည်။
MPA မြေတောင်မြှောက်ပေးရေး အစီအစဉ် ၂၀၂၁ ခုနှစ်တွင် မြန်မာနိုင်ငံ စစ်အာဏာသိမ်းခံရပြီးနောက် MPA နှင့် Goethe-Institut သည် ၂၀၂၃ ခုနှစ်၊ မေလ ၃၀ ရက်နေ့တွင် ပရိုဂရမ်အသစ်တစ်ခု စတင်ခဲ့သည်။
"မြန်မာ့သမိုင်းအားအမြင်သစ်ဖြင့်ပုံဖော်ခြင်း" ဟု ခေါ်သည့် ဤပရိုဂရမ်သည် စာရေးဆရာများ၊ အမြင်ပိုင်းဆိုင်ရာ အနုပညာရှင်များ၊ ပြခန်းပိုင်ရှင်များ၊ ပြတိုက်မှူးများနှင့် အနုပညာအဖွဲ့အစည်းများ၏ ကိုယ်စားလှယ်များကို မော်ကွန်းမှ ဓာတ်ပုံများကို မှီငြမ်း၍ ၎င်းတို့ကိုယ်ပိုင် ပရောဂျက်များ ဖန်တီးနိုင်စေရန်အတွက် ထောက်ပံ့ကြေး လေးဆယ့်ခုနစ်ခုကို ပေးအပ်ခဲ့သည်။
MPA မှ ဓာတ်ပုံများနှင့်တကွ ၎င်းတို့၏ အနုပညာလက်ရာများနှင့် စာပေရေးသားမှုများကို သမားရိုးကျပြပွဲများ၊ အွန်လိုင်းပြပွဲများနှင့် ပုံနှိပ်ထုတ်ဝေမှုများမှတစ်ဆင့် တင်ဆက်ပေးသည်။
ထုတ်ဝေမှုများ ၂၀၁၇ ခုနှစ်တွင် MPA သည် ရန်ကုန်တွင် တစ်နှစ်တာ ၁၉၇၈ (One Year in Yangon 1978) အမည်ရှိ ၎င်း၏ ပထမဆုံး ဓာတ်ပုံစာအုပ်ကို ထုတ်ဝေခဲ့ပါသည်၊ ၎င်းတွင် ၁၉၄၈ ခုနှစ်၌ တိုင်းပြည်လွတ်လပ်ရေးရပြီးနောက် ရန်ကုန်မြို့လယ်ရှိ သမိုင်းဝင် ဓာတ်ပုံစတူဒီယိုအမျိုးမျိုးက ရိုက်ကူးခဲ့သော ဓာတ်ပုံများ ပါဝင်သည်။
ဒုတိယထုတ်ဝေမှုသည် လွတ်လပ်ရေးမရမီနှင့် ရပြီးနောက်တွင် ဓာတ်ပုံများ ရိုက်ကူးခဲ့သော အပျော်တမ်းဓာတ်ပုံဆရာ ဦးသန်းမောင်၏ လက်ရာများဖြစ်သည်။
ပြန်လည်ထုတ်ဝေခြင်း၊ ပီအေ ကလီယာနှင့် ဒီအေ အဟူဂျာတို့ကို ပြန်လည်အောက်မေ့တမ်းတခြင်း အမည်ရှိ တတိယထုတ်ဝေမှုသည် ကိုလိုနီခေတ်အတွင်း နိုင်ငံခြားဓာတ်ပုံဆရာများဖြစ်သည့် Philip Adolphe Klier နှင့် D. A. Ahuja တို့၏ လူသိများသော ဓာတ်ပုံများဆိုင်ရာ အချက်အလက်များနှင့် ၎င်းတို့၏ မျက်မှောက်ခေတ်တွင်အရေးပါပုံတို့ကို တင်ဆက်ပေးသည်။
နောက်စာအုပ်၊ My Universe by BayBay သည် ဓာတ်ပုံဆရာ BayBay ၏ ဓာတ်ပုံဒိုင်ယာရီဖြစ်ပါသည်။
၎င်းစာအုပ်နောက်တွင် ထုတ်ဝေသည့် အိုင်ရင်း – မြန်မာ့အလှတစ်မျက်နှာ သည် ၁၉၆၀ နှင့် ၁၉၇၀ ပြည့်လွန်နှစ်များတစ်လျှောက် မြန်မာစစ်အစိုးရအုပ်ချုပ်သော နှစ်များအတွင်း မန္တလေးမြို့ရှိ အထက် အလယ်တန်းစား အမျိုးသမီး၏ ဘ၀အကြောင်းဖော်ပြထားသော ဓာတ်ပုံများကို တင်ဆက်ပေးသည်။
ဆဋ္ဌမမြောက် စာအုပ်ဖြစ်သည့် Yangon Fashion 1979 – Fashion=Resistance တွင် ရန်ကုန်မြို့ရှိ လူငယ်လူရွယ်အများစု၏ ဖက်ရှင်ကျသော အဝတ်အစားများကို မှတ်တမ်းတင်သည့်ဓာတ်ပုံများကို ဖော်ပြထားပါသည်။
ဤထုတ်ဝေမှုအားလုံးကို မြန်မာနိုင်ငံတွင် ဒီဇိုင်းထုတ်၍ ထုတ်ဝေခဲ့ခြင်းဖြစ်ပြီး ပြည်တွင်းနှင့် နိုင်ငံတကာသို့ ဖြန့်ချိခဲ့သည်။
One Year in Yangon 1978, Myanmar Photo Archive, Yangon, 2017 Burmese Photographers, Goethe-Institut Myanmar, Yangon, 2018 REPRODUCED, rethinking P.A. Klier & D.A. Ahuja, Myanmar Photo Archive, Yangon, 2018 U Than Maung, the No 1 Amateur Photographer, Myanmar Photo Archive, Yangon, 2019 My Universe by BayBay, Myanmar Photo Archive, Yangon, 2019 Irene: A Burmese Icon, Myanmar Photo Archive, Yangon, 2020 Yangon Fashion 1979 – Fashion=Resistance, Myanmar Photo Archive, 2020 ဝေဖန်သုံးသပ်ချက် ၂၀၁၈ ခုနှစ်တွင် ကျင်းပခဲ့သော မြန်မာဓာတ်ပုံဆရာများပြပွဲအပေါ် သုံးသပ်ချက်တစ်ခုတွင် ဇူဇကာကလောင်က "သာမန်" မြန်မာပြည်သူတွေရဲ့ ဓာတ်ပုံတွေဟာ "ဖုန်တက်နေတဲ့ ထပ်ခိုးတွေနဲ့ ဟောင်းနွမ်းနေတဲ့ ဓာတ်ပုံအယ်လ်ဘမ်တွေကြားမှာ ကွယ်ပျောက်နေတဲ့၊ နိုင်ငံရဲ့ ဓာတ်ပုံသမိုင်းကနေ ကွယ်ပျောက်နေတဲ့ ခေတ်သစ်မြန်မာနိုင်ငံရဲ့ ပုံစံတစ်ခု" ကို ဖော်ပြပေးခဲ့သည် ဟု မြန်မာတိုင်းမ် တွင် ရေးသားခဲ့သည်။
ထိုတစ်နှစ်တည်းတွင် Journal of Photography, Theory and Visual Culture က မော်ကွန်းမှ အဆိုပါဓာတ်ပုံများသည် "ဒီနေ့အချိန်အခါထိ ဘယ်သူမှမသိကြတဲ့ ပြည်တွင်းဓာတ်ပုံဆရာတွေရဲ့ လက်ရာတွေကို" အများပြည်သူသိရှိအောင် ဖော်ပြပေးခဲ့ကြောင်း မှတ်ချက်ပေးခဲ့ပါသည်။
ဧရာဝတီ ကလည်း ဆယ်စုနှစ်တွေတစ်လျှောက်မှာ ဓာတ်ပုံရိုက် နည်းပညာနှင့် ရယူသုံးစွဲနိုင်မှု ပြောင်းလဲခဲ့ပုံတွေကို ပြပွဲက တင်ဆက်ပြသခဲ့ကြောင်း တင်ပြခဲ့ပြီး လာရောက်ကြည့်ရှုသူတစ်ဦး၏ မှတ်ချက်တစ်ခုကို ဖော်ပြခဲ့ပါသည်- "ငယ်ရွယ်သေးတဲ့ ဓာတ်ပုံဆရာတစ်ဦးဖြစ်တဲ့ ကျွန်တော့်အတွက်တော့ ဒီပွဲက ကျွန်တော့်ကို စိတ်အားထက်သန်စေခဲ့ပြီး ကျွန်တော့်တိုင်းပြည်ရဲ့ ဓာတ်ပုံရိုက်အတတ်ပညာ သမိုင်းရာဇဝင်ကို သိရှိနိုင်ဖို့ အခွင့်အရေးပေးခဲ့ပါတယ်။
" ၂၀၁၉ ခုနှစ် Frontier Myanmar ၏ ဆောင်းပါးတစ်ပုဒ်တွင် ဒီဂျစ်တယ် ကင်မရာများ၊ ဖုန်းကင်မရာများနှင့် ပိုမိုရင်းနှီးမှုရှိသော လူငယ်များသည် "အန်နာလော့ ဖလင်ဓာတ်ပုံရိုက်အတတ်ပညာရဲ့ နှေးကွေးပြီး ခန့်မှန်းလို့မရတဲ့ အရည်အသွေးကောင်းတွေ" ကို တဖြည်းဖြည်းတွေ့ရှိလာကြကြောင်း တင်ပြခဲ့ပါသည်။
မော်ကွန်းရှိ ဓာတ်ပုံများမှတစ်ဆင့် ခေတ်သစ်လူငယ်များအနေဖြင့် ၁၉၁၀ ခုနှစ်တွင် မြန်မာဓာတ်ပုံဆရာများသည် "သူတို့ရဲ့ ကိုယ်ပိုင်ယဉ်ကျေးမှုဓလေ့ရှုထောင့်နဲ့ ဘ၀အတွေ့အကြုံတွေကို ဓာတ်ပုံနဲ့" မှတ်တမ်းတင်ခဲ့ကြောင်း ရှာဖွေတွေ့ရှိခဲ့သည်။
၂၀၁၉ ခုနှစ်တွင် Photo District News သည် MPA ကို "လက်ရှိမှာ ပြည်တွင်းက မြန်မာဓာတ်ပုံရိုက်အတတ်ပညာကို အလေးပေးထုတ်လုပ်တဲ့ တစ်ခုတည်းသော စုဆောင်းထုတ်ဝေမှုဖြစ်ပြီး မြန်မာဓာတ်ပုံလောကရဲ့ အကြီးမားဆုံး စုစည်းမှုတွေထဲက တစ်ခုဖြစ်တယ်" ဟု ဖော်ပြခဲ့သည်။
၂၀၁၂ ခုနှစ်မှ ၂၀၂၁ ခုနှစ်အထိ မြန်မာနိုင်ငံတွင် လုပ်ကိုင်ခဲ့သော အနုပညာသမိုင်းပညာရှင် Nathalie Johnston သည် ၂၀၂၃ ခုနှစ်တွင် ရေးသားခဲ့သော သူမ၏ Beh Hma Leh? ('Where Are You?'): The Forgotten Stories of Ordinary Lives in Myanmar ခေါင်းစဉ်ရှိ အက်ဆေးတွင် MPA က ဓာတ်ပုံများ၏ဇာစ်မြစ်နှင့် သက်ဆိုင်ရာ ဓာတ်ပုံဆရာများက သူတို့ဓာတ်ပုံရိုက်လိုသည့် ပစ္စည်း/ပုဂ္ဂိုလ်များကို မည်သို့ရှာတွေ့ခဲ့ပုံအပေါ် တွေးခေါ်စဉ်းစားစေကြောင်း ရေးသားခဲ့သည်။
သူမသည် စာဖတ်သူများကို ဓာတ်ပုံများ၏ နောက်ခံဇာတ်ကြောင်းများအကြောင်း တွေးခေါ်စဉ်းစားရန် တောင်းဆိုပြီး မော်ကွန်းသည် "မြန်မာနိုင်ငံမှာ ဓာတ်ပုံရိုက်အတတ်ပညာကို တန်ဖိုးထားပုံ၊ စုဆောင်းပုံနဲ့ ခင်းကျင်းပြသပုံကို ပြောင်းလဲပေးခဲ့ပြီး နောင်နှစ်ပေါင်းများစွာကြာ ဒီလိုဆက်ဖြစ်နေမှာဖြစ်တယ်" ဟု ဆက်လက်ရေးသားခဲ့သည်။
ကိုးကား ပြင်ပလင့်များ Myanmar Photo Archive ၏ ဝဘ်ဆိုဒ် Pictures of MPA exhibitions on Lukas Birk's webpage Video of the 2018 exhibition "Burmese Photographers" at Yangon Secretariat on Vimeo More than 4,600 historical digitized photographs from Burma in the British Library's Myanmar records of photographic negatives ကဏ္ဍ:မြန်မာ့ ယဉ်ကျေးမှု ကဏ္ဍ:မြန်မာနိုင်ငံအခြေစိုက် ယဉ်ကျေးမှု အဖွဲ့အစည်းများ။
ဤကျောင်းတော်ကို ဟိုဆိုခဝတဒအိုခိ (Hosokawa Tadaoki) က တည်ထောင်ခဲ့သည်။
ဤကျောင်းတော်တွင် "ရှောခိုးခန်း" ဟု ခေါ်သည့် လက်ဖက်ရည်သောက်ခန်းပါရှိသည်။
ထို့အပြင် မိုမိဂျိကြည့်ရှုရန်အတွက်လည်း ဥယျာဉ်များ ပါရှိသည်။
ပြင်ပလင့်များ Pictures of Kōtō-in ကိုးကား ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ။
မန်းဂျုဂျိ (万寿寺) သည် ဂျပန်နိုင်ငံ၊ ကျိုတိုမြို့၊ ဟိဂရှိယာမရပ်ကွက်တွင် တည်ရှိသည့် ရင်းဇိုင်းဗုဒ္ဓဘာသာကျောင်းတော်တစ်ခု ဖြစ်သည်။
Iwao, Seiichi et al. (2002). Dictionnaire historique du Japon, p. 1742. အရှိခဂ (Ashikaga) ၏ သက်ရောက်မှုဖြင့် ဤကျောင်းတော်သည်လည်း အချိန်ကြာ ဂျစ်ဆဆွတ်ကျောင်တော်တစ်ခု ဖြစ်ခဲ့သည်။
လက်ရှိအချိန်တွင် ဤကျောင်းတော်တွင် တိုးဖုခုဂျိ ဟုခေါ်သည့် ကျောင်းတော်ခွဲတစ်ခု ရှိသည်။
Baroni, Helen Josephine. (2002). The Illustrated Encyclopedia of Zen Buddhism, p. 214. သမိုင်းကြောင်း မန်းဂျုဂျိကို ဟဲအိအန်ခေတ်ကာလအလယ်ပိုင်း (၁၃ ရာစုနောက်ပိုင်း) တွင် တည်ထောင်ခဲ့သည်။
Japan Cultural Profile : "Buddhist architecture in the Kamakura period (1185-1333)" နန်းပိုရှောမယော Nanpo Shōmyō (南浦紹明) (1235–1308) သည် ကျောင်းတော်၏ ကျောင်းထိုင်ဆရာတော်အဖြစ် ခန့်အပ်ခြင်းခံခဲ့ရသည်။
Joint Council for Japanese Rinzai and Obaku Zen: "Transmission of Zen to Japan" လက်ရာများ ကိုးကား ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ။
ပြည်ထောင်သမ္မတမြန်မာနိုင်ငံတော်အစိုးရ၏ ရုံး၊ ကော်မရှင်၊ အဖွဲ့၊ တရားလွှတ်တော်ချုပ်၊ ဝန်ကြီးဌာနများ အောက်ရှိ ဌာနများကို ဝန်ထမ်းအဖွဲ့အစည်း (Service Organization) ဟုခေါ်သည်။
ယင်းဝန်ထမ်းအဖွဲ့အစည်းများ၌ တာဝန်ထမ်းဆောင်နေသည့် အစိုးရဝန်ထမ်းအားလုံးကို နိုင်ငံ့ဝန်ထမ်း (Civil Servant) ဟုခေါ်သည်။
နိုင်ငံ့ဝန်ထမ်း အဖြစ် ယျေဘုယျအားဖြင့် စီမံအုပ်ချုပ်ရေးအာဏာရရှိထားသည့် ရာထူးအဆင့်များ၌ တာဝန်ထမ်းဆောင်နေသည့် နိုင်ငံ့ဝန်ထမ်းများကို အရာထမ်း (Government Official) ဟုခေါ်၍ ယင်းတို့မဟုတ်သည့် အခြားရာထူးအဆင့်များ၌ တာဝန်ထမ်းဆောင်နေသည့် နိုင်ငံ့ဝန်ထမ်းများကို အမှုထမ်း (Government Servant) ဟုခေါ်သည်။
အရာထမ်းတို့၏ ရာထူးတာဝန် တိုးမြှင့်/ရွှေ့ပြောင်း/ခန့်ထားမှုများအား ပြည်ထောင်စုသမ္မတမြန်မာနိုင်ငံတော်အစိုးရ၏ မှတ်တမ်း စာစောင်ဖြစ်သော ပြည်ထောင်စုသမ္မတမြန်မာနိုင်ငံတော်ပြန်တမ်း တွင် မှတ်တမ်းတင်ထားပြီး အရာထမ်းများကို ပြန်တမ်းဝင်အရာရှိ (Gazetted Officer) ဟူသော အခေါ် အဝေါ်ဖြင့် တရားဝင်သတ်မှတ်ထားသည်။
အမျိုးအစား ဝန်ထမ်းအဖွဲ့အစည်းများကို ယျေဘုယျအားဖြင့် ရုံး၊ ဗဟိုဌာန၊ ဌာန၊ ဦးစီးဌာန၊ ညွှန်ကြားမှုဦးစီးဌာန၊ အဖွဲ့၊ ကော်ပိုရေးရှင်း၊ လုပ်ငန်း၊ ဘဏ်၊ ကော်မတီ၊ ပို့ဆောင်ရေး၊ အာဏာပိုင်၊ တက္ကသိုလ်၊ တပ်ဖွဲ့ စသည်ဖြင့် ကဏ္ဍအမျိုးမျိုးခွဲခြားထားပြီး ကဏ္ဍများ အလိုက် ယင်းဝန်ထမ်းအဖွဲ့အစည်းများ၏ လုပ်ငန်းတာဝန်နှင့် အခွင့်အာဏာတို့လည်း ကွဲပြားကြသည်။
ရုံး (Office) ဆိုသည်မှာ အစိုးရအဖွဲ့အစည်းတစ်ခုခုသော်လည်းကောင်း၊ အစိုးရအကြီးအကဲတစ်ဦးဦး သော်လည်းကောင်း၊ အစိုးရအာဏာပိုင်တစ်ခုခုသော်လည်းကောင်း ယင်းတို့၏ စီမံခန့်ခွဲရေး အစရှိသည့် ရုံးလုပ်ငန်း တာဝန်များအား ဆောင်ရွက်ရသည့် ဝန်ထမ်းအဖွဲ့အစည်းမျိုးဖြစ်သည်။
ဥပမာ - နိုင်ငံတော်သမ္မတရုံး၊ ပြည်ထောင်စု လွှတ်တော်ရုံး၊ ပြည်ထောင်စုရှေ့နေချုပ်ရုံး၊ ပြည်ထောင်စုဝန်ကြီးရုံး၊ ငွေချေးသက်သေခံလက်မှတ်ကြီးကြပ်ရေး ကော်မရှင်ရုံး။
ဗဟိုဌာန (Central Office) ဆိုသည်မှာ ဝန်ကြီးဌာနတစ်ခု၏ လုပ်ငန်းတာဝန်ဆောင်ရွက်ရန် ဦးစီးဌာနအဖြစ် မဟုတ်ဘဲ သီးခြားဖွဲ့စည်းထားသော ဝန်ထမ်းအဖွဲ့အစည်းမျိုးဖြစ်သည်။
၎င်းသည် သီးခြားဌာနတစ်ခုထက် ၎င်း၏ ဝန်ကြီးဌာနအောက်ရှိ ဌာနခွဲတစ်ခုအဖြစ် လုပ်ငန်းတာဝန်ကို ဆောင်ရွက်ရသည်။
ဌာန (Department) ဆိုသည်မှာ ဝန်ကြီးဌာနမဟုတ်သော ပြည်ထောင်စုအစိုးရအဖွဲ့အစည်းတစ်ခုခု၏ ဌာနအဖြစ် ယင်းပြည်ထောင်စုအစိုးရအဖွဲ့အစည်း၏ လုပ်ငန်းတာဝန်တစ်စိတ်တစ်ပိုင်းကို ဆောင်ရွက်ရသည့် ဝန်ထမ်းအဖွဲ့အစည်းမျိုးဖြစ်သည်။
ဥပမာ - မြန်မာနိုင်ငံတော်ဗဟိုဘဏ်၊ မူဝါဒနှင့် စည်းမျဉ်းဥပဒေရေးဆွဲရေးဌာန ဦးစီးဌာန (Department) ဆိုသည်မှာ အစိုးရ၏ မူဝါဒ၊ တည်ဆဲဥပဒေ၊ နည်းဥပဒေ၊ စည်းမျဉ်းဥပဒေ၊ အမိန့်၊ ညွှန်ကြားချက်နှင့် လုပ်ထုံးလုပ်နည်းများအား အစိုးရအတွင်း၌ သော်လည်းကောင်း၊ အများပြည်သူအရပ်ဘက်၌ သော်လည်းကောင်း၊ နိုင်ငံတကာနှင့်ဆက်ဆံရာ၌ သော်လည်းကောင်း စိုးမိုးသက်ရောက်မှုရှိစေရန်ဖြစ်စေ၊ ၎င်းတို့ကို အမှီပြု၍ လုပ်ငန်းတာဝန်ဖော်ဆောင်ရန်ဖြစ်စေ၊ ၎င်းတို့စိုးမိုးသက်ရောက်မှုရှိစေရန် အရေးယူဆောင်ရွက်ရန်ဖြစ်စေ၊ ၎င်းတို့စိုးမိုးသက်ရောက်မှုမရှိလျှင် ၎င်းတို့ပါအကြောင်းအရာများအရ အရေးယူဆောင်ရွက်ရန်ဖြစ်စေ၊ အစိုးရ၏ လုပ်ငန်းတာဝန်တစ်ရပ်ရပ်ကို ဦးစီးဆောင်ရွက်ရန်ဖြစ်စေ ဖွဲ့စည်းထားရှိသော ဝန်ထမ်းအဖွဲ့အစည်းမျိုးဖြစ်သည်။
ဥပမာ - စီမံကိန်းဦးစီးဌာန၊ လူဝင်မှုကြီးကြပ်ရေးဦးစီးဌာန၊ အထွေထွေအုပ်ချုပ်ရေးဦးစီးဌာန၊ ငွေတိုက်ဦးစီးဌာန ညွှန်ကြားမှုဦးစီးဌာန (Directorate) ဆိုသည်မှာ အစိုးရ၏ အာဏာပိုင်စိုးသက်ရောက်မှု (Enforcement) ကို သီးခြားနယ်ပယ်/ကဏ္ဍ/နေရာတစ်ခုခု၌ ကြီးကြပ်ကွပ်ကဲရန် ဖွဲ့စည်းထားရှိသည့် ဝန်ထမ်းအဖွဲ့အစည်းမျိုးဖြစ်သည်။
၎င်းတို့သည် ဦးစီးဌာနများ၏ ထုတ်ပြန်ထားသည့် မူဝါဒ၊ အမိန့်နှင့် ညွှန်ကြားချက် အစရှိသည်တို့ကိုလည်း စိုးမိုး သက်ရောက်မှုရှိစေရေး ကြီးကြပ်ကွပ်ကဲရသည်။
ဥပမာ - အလုပ်သမားညွှန်ကြားရေးဦးစီးဌာန၊ ရင်းနှီးမြှုပ်နှံမှုနှင့် ကုမ္ပဏီများညွှန်ကြားမှုဦးစီးဌာန၊ ကုန်းလမ်းပို့ဆောင်ရေးညွှန်ကြားမှုဦးစီးဌာန အဖွဲ့ (Organization) ဆိုသည်မှာ အစိုးရ၏ သီးခြားတာဝန်တစ်ရပ်ရပ်ကို ‌ဆောင်ရွက်ရန်ဟူသော သီးခြား လုပ်ငန်းတာဝန်အတွက် ဆောင်ရွက်ရသည့် ဝန်ထမ်းအဖွဲ့အစည်းမျိုးဖြစ်သည်။
ဥပမာ - ဗဟိုစာရင်းအင်းအဖွဲ့၊ လူမှု ဖူလုံရေးအဖွဲ့ ကော်ပိုရေးရှင်း (Corporation) ဆိုသည်မှာ အစိုးရ၏ ဝန်ဆောင်မှုလုပ်ငန်းတစ်ရပ်ရပ်ကို ကြီးကြပ်ကွပ်ကဲ ဆောင်ရွက်ရန်သော်လည်းကောင်း၊ ယင်းဝန်ဆောင်မှုလုပ်ငန်းမှ အစိုးရထံသို့ အကျိုးအမြတ်ရရှိမှုကို ဦးစီး‌လျက် ယင်းဝန်ဆောင်မှုလုပ်ငန်းနှင့် ပတ်သက်ဆက်နွယ်သည့် နယ်ပယ်များတွင် အစိုးရ၏ စိုးမိုးသက်ရောက်မှုအား ကြီးကြပ်ကွပ်ကဲရန်သော်လည်းကောင်း ဖွဲ့စည်းထားရှိသည့် ဝန်ထမ်းအဖွဲ့အစည်းမျိုးဖြစ်သည်။
ဥပမာ - ရန်ကုန် လျှပ်စစ်ဓာတ်အားပေးရေးကော်ပိုရေးရှင်း လုပ်ငန်း (Enterprise) ဆိုသည်မှာ နယ်ပယ်/ကဏ္ဍတစ်ခုခု၌ သီးခြားလုပ်ငန်းတစ်ရပ်ရပ်ကို လုပ်ကိုင် ဆောင်ရွက်ခြင်းအားဖြင့် ယင်းနယ်ပယ်/ကဏ္ဍတစ်ခုခုမှ အစိုးရထံသို့ အကျိုးအမြတ်ရရှိ‌စေရန် ဦးစီးဆောင်ရွက်ရန် ဖွဲ့စည်းထားရှိသည့် ဝန်ထမ်းအဖွဲ့အစည်းမျိုးဖြစ်သည်။
ဥပမာ - မြန်မာ့သစ်လုပ်ငန်း၊ မြန်မာ့ဆက်သွယ်ရေးလုပ်ငန်း ဘဏ် (Bank) ဆိုသည်မှာ အစိုးရနှင့် အခြားနယ်ပယ်/ကဏ္ဍ၊ အဖွဲ့အစည်း၊ ပုဂ္ဂိုလ်တို့အကြား ငွေကြေးစနစ် လည်ပတ်ဆောင်ရွက်ရန်နှင့် အစိုးရ၏ ငွေရေးကြေးရေးမူဝါဒတို့အား အဆိုပါငွေကြေးစနစ်များအကြား ခိုင်မာမှု ရှိစေရန် ကြီးကြပ်ဆောင်ရွက်ရသော ဝန်ထမ်းအဖွဲ့အစည်းမျိုးဖြစ်သည်။
ဥပမာ - မြန်မာ့စီးပွားရေးဘဏ်၊ မြန်မာ့ လယ်ယာဖွံ့ဖြိုးရေးဘဏ် ကော်မတီ (Committee) ဆိုသည်မှာ အစိုးရ၏ သီးခြားတာဝန်တစ်ရပ်ရပ်ကို ကြီးကြပ်ဆောင်ရွက်ရန် ယင်းသီးခြားတာဝန်အတွက် အထူးပြုဖွဲ့စည်းထားသော ဝန်ထမ်းအဖွဲ့အစည်းမျိုးဖြစ်သည်။
ဥပမာ - ရန်ကုန်မြို့တော် စည်ပင်သာယာရေးကော်မတီ၊ မန္တလေးမြို့တော်စည်ပင်သာယာရေးကော်မတီ ပို့ဆောင်ရေး (Transport) ဆိုသည်မှာ အစိုးရ၏ ပို့ဆောင်ရေးဝန်ဆောင်မှုအား အစိုးရ၏ မူဝါဒများနှင့်အညီ ကြီးကြပ်ကွပ်ကဲလျက် ယင်းပို့ဆောင်ရေးဝန်ဆောင်မှုမှ အစိုးရအတွက် အကျိုးအမြတ်ရရှိမှုကို ဦးစီးရန် ဖွဲ့စည်းထား ရှိသော ဝန်ထမ်းအဖွဲ့အစည်းမျိုးဖြစ်သည်။
ဥပမာ - ကုန်းလမ်းပို့ဆောင်ရေး၊ မြန်မာ့မီးရထား အာဏာပိုင် (Authority) ဆိုသည်မှာ နယ်ပယ်/ကဏ္ဍတစ်ခုခုတွင် အစိုးရ၏ စိုးမိုးသက်ရောက်မှုကို ကြီးကြပ် ကွပ်ကဲရန်နှင့် ယင်းနယ်ပယ်/ကဏ္ဍအား ကြီးကြပ်ကွပ်ကဲရန် ဖွဲ့စည်းထားရှိသော ဝန်ထမ်းအဖွဲ့အစည်းမျိုးဖြစ်သည်။